史朝鉉

史朝鉉（），字貫之，號瑞岩，福建晉江平易里（今泉州市鯉城區西街）人，祖籍浙江鄞縣（今寧波），匠籍，明朝政治人物，同進士出身。

 生平 
隆慶元年（1567年）丁卯科福建鄉試第三十名。隆慶二年（1568年）戊辰科會試第237名，三甲194名進士。歷官嘉善縣知縣，升南京吏科給事中。萬曆三年（1575年），任浙江湖州府知府，卒於官清同治《湖州府志·卷五》。《闽中理学渊源考·卷七十三》：郡守史瑞岩先生朝鉉 史朝鉉，字貫之，號瑞岩，晉江人。隆慶二年進士。父宏詢，歷壽、沅二州知州，朝鉉隨行官邸，自沅歸，從許賜山天琦受易，日以所口授者，輯而成書，後梓行於武塘官舍。朝鉉為人性端介潔脩澹尚。初令嘉善，每蒞政，容止儼然，人不敢幹以私。書座右曰：公生明，嚴生威，二者為官箴要訣。編審按戶輕重布之強家無所假貸加意作人。授南吏科給事中，盡卻例儀，任三載，侃侃多糾繩，而劾大璫申信疏十罪，南中人德之。萬曆乙亥，復筦大計，適同年戶垣余懋學者，疏時政四，江陵憾為刺已，內批予削籍，而移忮朝鉉。未幾，而湖州命遂下，朝鉉夷然之任。時方溽暑至，則躬閱繫囚，不待訊爰書而湔雪冤濫者十餘輩。其處脂不膩，一一如為令時。後民思之，以配前守黃氏樞，並城隍神而三焉。（纂史文簡撰墓誌）。

家庭
曾祖父史亨、祖父史時用、父史宏詢，知州。母黃氏。具庆下。兄史朝録，贡士；弟史朝釴、史朝鍧。

参考文献

C
Category:鯉城區人
Category:明朝嘉善縣知縣
Category:南京吏科給事中
Category:明朝湖州府知府